Digriet tal-Qorti Ġenerali tat-22 ta’ Jannar 2025 – García Gómez et vs SRB
(Kawża T-693/17) 1
(“Rikors għal annullament u għad-danni – Politika ekonomika u monetarja – Mekkaniżmu uniku ta’ riżoluzzjoni tal-istituzzjonijiet ta’ kreditu u ta’ ċerti impriżi ta’ investiment – Skema ta’ riżoluzzjoni fir-rigward ta’ Banco Popular Español – Att li ma jistax jiġi kkontestat – Inammissibbiltà manifesta”)
Lingwa tal-kawża: l-Ispanjol
Partijiet
Rikorrenti: Abel García Gómez (Torrevieja, Spanja) u l-2197 rikorrent l-oħra li isimhom jidher fl-anness għad-digriet (rappreżentanti: F. Cremades García, S. Rodríguez Bajón u M. Ruiz Núñez, avukati)
Konvenut: Il-Bord Uniku ta’ Riżoluzzjoni (rappreżentanti: H. Ehlers, M. Fernández Rupérez, A. Lapresta Bienz u J. Rius Riu, aġenti, assistiti minn B. Meyring, F. Fernández de Trocóniz Robles, T. Klupsch u S. Ianc, avukati)
Suġġett
Permezz tar-rikors tagħhom, ir-rikorrenti jitolbu, minn naħa, abbażi tal-Artikolu 263 TFUE, l-annullament tad-Deċiżjoni SRB/EES/2017/08 tas-Sessjoni Eżekuttiva tal-Bord Uniku ta’ Riżoluzzjoni (SRB) tas‑7 ta’ Ġunju 2017 dwar l-adozzjoni ta’ skema ta’ riżoluzzjoni fir-rigward ta’ Banco Popular Español SA (iktar ’il quddiem “Banco Popular”), kif ukoll tad-Deċiżjoni SRB/EES/2020/52 du CRU tas-17 ta’ Marzu 2020 intiża sabiex jiġi deċiż jekk għandux jingħata kumpens għad-danni lill-azzjonisti u lill-kredituri kkonċernati mill-miżuri ta’ riżoluzzjoni meħuda fir-rigward ta’ Banco Popular, u, min-naħa l-oħra, abbażi tal-Artikoli 268 u 340 TFUE, il-kumpens għad-danni li allegatament sostnew minħabba l-adozzjoni tad-Deċiżjoni SRB/EES/2017/08.
Dispożittiv
Ir-rikors huwa miċħud.
Ma hemmx lok li tingħata deċiżjoni dwar it-talbiet ta’ intervent tar-Renju ta’ Spanja, tal-Parlament Ewropew, tal-Kunsill tal-Unjoni Ewropea, tal-Kummissjoni Ewropea, ta’ Banco Santander, SA, u ta’ Banco Popular Español, SA.
Abel García Gómez u r-rikorrenti l-oħra li isimhom jidher fl-anness huma kkundannati jbatu l-ispejjeż tagħhom kif ukoll dawk sostnuti mill-Bord Uniku ta’ Riżoluzzjoni (SRB).
Ir-Renju ta’ Spanja, il-Parlament, il-Kunsill u l-Kummissjoni għandhom ibatu l-ispejjeż tagħhom relatati mat-talbiet ta’ intervent.
Banco Santander għandu jbati l-ispejjeż tiegħu kif ukoll dawk sostnuti minn Banco Popular Español relatati mat-talbiet ta’ intervent.
____________
1     ĠU C 22, 22.1.2018.